Arshin mol olon

Arshin mol olon () 1965-yilda ekranlashtirilgan Ozarbayjon filmi boʻlib, Üzeyir Hacıbəyovning ayni nomli musiqali komediyasi asosida suratga olingan. Film rejissori — Tofiq Tağızadə, bosh qahramonlar esa Həsən Məmmədov, Leyla Şıxlinskaya, Ağadadaş Qurbanov, Nəcibə Məlikova, Hacımurad Yegizarov, Xuraman Hacıyeva, Tələt Rəhmanov va Səfurə İbrahimova tomonidan jonlantirilgan.

 Syujeti 
Yosh va boy savdogar Asqar uylanish harakatiga tushadi. U boshqalardan farqli oʻlaroq oʻz qalligʻini toʻydan oldin koʻrishni istaydi. Lekin oʻsha vaqtda iloji yoʻq edi. Endilikda yordamga uning qadrdon doʻsti Sulaymon keladi va unga arshin molchi boʻlib uylarni kezishini, chit-pit sotib oʻz sevgisini topishini maslahat beradi.

 Rollarda 
 Asqar — Hasan Mammedov, dublajda Sobirjon Rahimjonov;
 Gulchehra — Leyla Shixlinskaya, dublajda Rimma Ahmedova;
 Sultonbek — Ogʻadadash Qurbonov, dublajda Abdurauf Boltayev;
 Jahon — Najiba Malikova, dublajda Maryam Yoqubova;
 Sulaymon — Hojimurod Yagizarov, dublajda Obid Yunusov;
 Osiyo — Xuraman Hojiyeva, dublajda Mukambar Rahimova;
 Vali — Tal’at Rahmonov, dublajda Toʻlqin Tojiyev;
 Telli — Safura Ibrohimova, dublajda Toʻti Yusupova.

 Ishlab chiqarish 
Arshin mol olon filmi dastlab 1945-yil Boku kinostudiyasida suratga olingan. Lekin birinchi filmni texnik jihatdan qayta ishlash kerak boʻlgan. Shu sabab 1965-yil Azərbaycanfilm studiyasiga mazkur asarni yaxshi sifatli tarzda qayta suratga olish buyurtma qilinadi.

Arshin mol olon musiqali filmining 1965-yilgi versiyasi Oʻzbekfilm kinostudiyasida oʻzbek tiliga dublaj qilinadi.

 Manbalar 
 http://www.anl.az/el/emb/uhacibeyli/h001001/ama001.htm
 http://uchildiz.uz/%D0%B0%D1%80%D1%88%D0%B8%D0%BD-%D0%BC%D0%BE%D0%BB-%D0%BE%D0%BB%D0%B0%D0%BD-%D0%B6%D0%B0%D2%B3%D0%BE%D0%BD-%D0%BA%D0%B8%D0%BD%D0%BE-%D1%85%D0%B0%D0%B7%D0%B8%D0%BD%D0%B0/

Turkum:1965-yil filmlari